Diari Oficial de la Generalitat Valenciana


Sumari del DOGV 8562, del 04-06-2019 (2019/5761)

RESOLUCIÓ de 31 de maig de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8562

Data del DOGV
:   04-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5761


Data del document
:   31-05-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 31 de maig de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020.  
 [2019/5761]  
  
Antecedents de fet  
Primer. Per Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives (DOGV 8464, 15.01.2019), es convoquen els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020, que té com a objecte específic concertar, d'acord amb les disponibilitats pressupostàries existents, els serveis que a continuació es detallen:  
a) Servei social especialitzat i individualitzat dirigit a la infància i adolescència gitana, el seu entorn social i familiar, per a millorar la seua situació socioeducativa, a fi de graduar en l'Educació Secundària Obligatòria i afavorir la continuació en estudis postobligatoris: Programa Kumpania. Màxim 275 places.  
b) Servei d'assessorament i suport a les persones LGTBI, els seus familiars i persones apropades, a fi d'oferir orientació en els diferents àmbits, així com una atenció adequada a les seues necessitats. El servei es prestarà en tres lots, a través d'oficines a les províncies de València, Alacant i Castelló.  
Segon. Durant el termini establit en la referida resolució de convocatòria s'han presentat les següents sol·licituds:  
Servei social especialitzat i individualitzat dirigit a la infància i adolescència gitana, el seu entorn social i familiar: catorze sol·licituds (per província: sis per a Alacant, dos per a Castelló i sis per a València).  
  
Servei d'assessorament i suport a les persones LGTBI, els seus familiars i persones apropades: tres sol·licituds, una per a cada província (Alacant, Castelló i València).  
Tercer. Instruïts els expedients i esmenades les sol·licituds, en data 17 d'abril de 2019, es va constituir la Comissió d'Avaluació prevista en la resolució de convocatòria per a examinar i valorar les sol·licituds presentades i elaborar la proposta de resolució.  
Quart. De conformitat amb el que es preveu en l'article 12, de la referida Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, la Comissió d'Avaluació va elaborar la proposta motivada de resolució, amb la relació de les sol·licituds d'entitats admeses i inadmeses per complir o no els requisits exigits, les sol·licituds denegades amb la seua causa, i amb la d'aquelles entitats que, havent superat la puntuació mínima establida en l'article 10, de la resolució abans referida, resultarien adjudicatàries dels serveis objecte del concert.  
Cinqué. Per Resolució de 22 de maig de 2019, de la Vicepresidència i Conselleria d'Igualtat i Polítiques Inclusives, es dona publicitat als crèdits que financen els acords d'acció concertada convocats mitjançant Resolució de 28 de desembre 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020 (DOGV 8556, 27.05.2019).  
Sisé. Existeix crèdit adequat i suficient per a l'adopció del present acord, amb càrrec al programa pressupostari 313.80 Igualtat en la diversitat per a l'exercici 2019, previst en el capítol IV, línia de subvenció S5236 «Serveis especialitzats Poble Gitano», dotada amb 2.000.000 d'euros (dos milions d'euros) i consignació pressupostària per a l'anualitat 2020 per import de 3.581.127,00 euros (tres milions cinc-cents huitanta-un mil cent vint-i-set euros).  
En la línia S5235 «Serveis especialitzats LGTBI»es doten amb 500.000 euros per a l'exercici 2019 (cinc-cents mil euros), i consignació pressupostària per a l'anualitat 2020 per import de 716.951,16 euros (set-cents setze mil nou-cents cinquanta-un euros amb setze cèntims) en l'aplicació pressupostària 91.97.66.0075.731.11.3, del Pressupost de Despeses de la Vicepresidència i Conselleria d'Igualtat i Polítiques Inclusives, destinades a les citades finalitats.  
  
La quantitat global prevista per a executar cadascuna de les accions concertades en l'exercici 2019 és la totalitat de les línies. La línia S5236 correspon al «Servei social especialitzat i individualitzat dirigit a la infància i adolescència gitana, el seu entorn social i familiar, per a millorar la seua situació socioeducativa, amb l'objectiu de graduar en l'Educació Secundària Obligatòria i afavorir la continuació en estudis postobligatoris: «Programa Kumpania», i la línia S5235 correspon al «Servei d'assessorament i suport a les persones LGTBI, els seus familiars i persones apropades, amb l'objectiu d'oferir orientació en els diferents àmbits, així com una atenció adequada a les seues necessitats».  
  
  
Fonaments jurídics  
Primer. L'art. 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del sistema públic de serveis socials, indicant que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament de la qual, accés i control siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable.  
Segon. Per Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
Tercer. El procediment de concertació s'ha dut a terme conformement al citat Decret 181/2017 i a la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020.  
Quart. El finançament de les places i serveis concertats ve regulat en l'article 19 de l'annex I de la resolució de la convocatòria, per la qual cosa és procedent determinar el finançament dels serveis concertats d'acord amb els mòduls econòmics fixats per a cada servei en els corresponents annexos d'aquesta resolució.  
Cinqué. El pagament del cost del concert social es realitzarà en els termes establits en l'article 22 de la resolució de convocatòria de referència, corregida mitjançant la Resolució de 30 de maig, de correcció d'errors de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020.  
1. La conselleria competent en matèria de serveis socials tramitarà mensualment l'ordre de pagament del cost del concert social per servei concertat, d'acord amb els mòduls econòmics fixats en els annexos II i III de la convocatòria i el corresponent document de formalització, conformement, si escau, a les places efectivament ocupades i no ocupades durant el mes anterior i als serveis prestats.  
2. L'abonament del cost del concert s'efectuarà, mitjançant transferència bancària, al compte específic per a concerts socials designada per l'entitat corresponent.  
3. Quan així es preveja en la llei de pressupostos de la Generalitat de l'exercici al qual corresponga la despesa i en el document de formalització del concert, el pagament corresponent a la mensualitat de desembre es lliurarà de forma anticipada amb una estimació de l'import, calculada a partir dels mòduls aplicables, sense perjudici de la regularització corresponent, que s'efectuarà en tot cas abans del 31 de gener de l'exercici següent, que implicarà l'exigència, si escau, de reintegrament de l'import indegudament percebut.  
Sisé. És competent per a resoldre el present procediment la persona titular de la Direcció General de l'Agència Valenciana d'Igualtat en la Diversitat, en els termes previstos en l'article 13 de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, a dalt referenciada.  
Per tot el que s'ha exposat, resolc:  
  
Primer  
Acceptar la proposta elevada per la Comissió d'Avaluació en tots els seus termes.  
  
Segon  
Admetre les sol·licituds del concert social corresponent a les sol·licituds presentades per les entitats que es relacionen en l'annex I, per haver acreditat l'experiència mínima i requisits exigits.  
Inadmetre les sol·licituds del concert social corresponent a les sol·licituds presentades per les entitats que s'indiquen en l'annex II, per no haver acreditat finalment l'experiència mínima o requisits.  
  
  
Tercer  
Denegar la concessió del concert social corresponent a les sol·licituds presentades per les entitats que s'assenyalen en l'annex V, pels motius que s'hi indiquen.  
  
Quart  
Aprovar la concessió dels concerts socials corresponents a les sol·licituds presentades per les entitats que, havent acreditat l'experiència mínima i requisits, han superat la puntuació mínima per a accedir a l'acció concertada i que, per ordre de puntuació, s'indiquen en l'annex III, per al Servei de millora socioeducativa dirigit a la infància i adolescència gitana: Programa Kumpania; i en l'annex IV, per al Servei d'assessorament i suport a les persones LGTBI, els seus familiars i persones apropades.  
En cadascun dels annexos s'indica el nombre de places a concertar, si escau, així com l'import del servei a concertar per a les anualitats 2019 i 2020.  
L'aprovació de la concessió dels concerts socials per a l'any 2019, per import total de 2.500.000 - (dos milions cinc-cents mil euros), s'efectua amb càrrec al crèdit consignat en el programa pressupostari 313.80, Igualtat en la diversitat, capítol IV, línia pressupostària S5236 «Serveis especialitzats Poble Gitano» i la S5235 «Serveis especialitzats LGTBI».  
L'aprovació de la concessió dels concerts socials per a l'any 2020, per import total de 4.298.078,16 (quatre milions dos-cents noranta-huit mil setanta-huit euros amb setze cèntims) s'efectua amb càrrec al crèdit consignat en el programa pressupostari 313.80, Igualtat en la diversitat, capítol IV, línia pressupostària S5236 «Serveis especialitzats Poble Gitano» i la S5235 «Serveis especialitzats LGTBI».  
  
La concertació de serveis aprovats per aquesta resolució queda subjecta a la subscripció del document administratiu de formalització del concert social, d'acord amb el que s'estableix en el capítol V, articles 17 i 18 de l'annex I de la resolució de convocatòria.  
La data d'efectes dels serveis que se subscriguen amb les entitats d'iniciativa social previstes en la present resolució, d'acord amb les necessitats socials a atendre i les disponibilitats pressupostàries, serà a partir del dia 1 de juliol de 2019, finalitzant el dia 31 de desembre de 2020, sense perjudici de la seua possible pròrroga, tant per a la posada en marxa del Servei de millora socioeducativa dirigit a la infància i adolescència gitana: Programa Kumpania, com per al Servei d'assessorament i suport a les persones LGTBI, els seus familiars i persones apropades.   
  
Cinqué  
D'acord amb el que s'estableix en l'article 17, de la Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials especialitzats en el sector d'igualtat en la diversitat per als anys 2019 i 2020, es requereix a les entitats que figuren en els annexos III i IV d'aquesta resolució perquè, en el termini de deu dies a partir de l'endemà de la publicació de la present resolució, presenten la documentació que a continuació es relaciona:  
a) En el supòsit de no haver-se presentat juntament amb la sol·licitud, fitxa d'alta de domiciliació bancària, segons model que s'adjunta com a annex VI.  
b) Contracte de la prima d'assegurança contractada a partir de l'inici del servei, que cobrisca la responsabilitat civil, així com les contingències derivades per invalidesa i defunció en cas d'accident de les persones usuàries.  
c) Si no s'haguera subscrit en el moment de la sol·licitud, l'autorització a la Conselleria perquè aquesta obtinga de forma directa, a través de certificats telemàtics, l'acreditació del compliment d'obligacions tributàries i de Seguretat Social; quedant des d'aqueix moment l'entitat subjecta a verificacions periòdiques d'aquestes obligacions per l'Administració concertant.  
d) Original i còpia per al seu acarament, de tots els contractes de treball, laborals o mercantils, corresponents a la plantilla del servei. Almenys la meitat d'aquests contractes hauran de ser de caràcter indefinit.  
e) En cas de no coincidir alguna persona amb el llistat presentat en la sol·licitud segons l'apartat f del punt 1 de l'article 8, s'haurà d'aportar la documentació relativa al personal que la substituïsca. La persona substituta (o el conjunt d'elles) no podran tindre menor puntuació, segons el que s'estableix en l'article 10, que als qui substitueixen.  
f) Certificacions negatives del Registre Central de Delinqüents Sexuals a les quals es refereix l'article 13.5 de la Llei orgànica 1/1996, de 15 de gener, de protecció jurídica del menor, de modificació parcial del Codi Civil i de la Llei d'Enjudiciament Civil, de totes les persones que formen part de la plantilla del servei.  
g) Original i fotocòpia per al seu acarament, dels títols de tota la plantilla de cada concert, corresponents al perfil professional que ocupen en aquesta plantilla.  
  
Sisé  
Les entitats que no acrediten comptar amb un certificat de qualitat del servei concertat estan obligades a sotmetre's, en el termini màxim de dos anys a comptar des de la data de formalització del concert, a l'avaluació de qualitat del servei i presentar un certificat de qualitat homologat per alguna entitat acreditada en matèria d'avaluació, podent l'administració procedir a l'extinció del concert si no es compleix amb aquesta obligació en el termini establit, conforme al que es disposa en la disposició transitòria cinquena del Decret 181/2017.  
  
Seté  
Amb caràcter previ a l'inici del servei objecte del concert social, i, en tot cas abans del 15 de juliol de 2019, les entitats que no hagueren presentat tota la documentació corresponent als locals on es prestarà el servei concertat, hauran de presentar en la Direcció General de l'Agència Valenciana d'Igualtat en la Diversitat, original i còpia de la documentació acreditativa de la titularitat o disponibilitat d'aquests espais, així com de les corresponents autoritzacions de funcionament, tot això conforme al que s'estableix en l'article 8, apartats l) i m) de la citada Resolució de 28 de desembre de 2018.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, podran interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar des de l'endemà de la seua publicació, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 31 de maig de 2019.- El director general de l'Agència Valenciana d'Igualtat en la Diversitat (p. d. de la vicepresidenta del Consell i consellera d'Igualtat i Polítiques Inclusives): José de Lamo Pastor.